|  |  |
| --- | --- |
| **C:\Users\user\Downloads\фондация МБ - лого (2).jpg** |  |

**Р Е Г Л А М Е Н Т**

**ЗА ОРГАНИЗИРАНЕ И ПРОВЕЖДАНЕ НА НАЦИОНАЛЕН КОНКУРС ЗА УЧИТЕЛИ И СТУДЕНТИ**

 **ЗА РАЗРАБОТКИ НА ТЕМИ ЗА ИЗВЪНКЛАСНА РАБОТА ПО МАТЕМАТИКА ЗА УЧЕНИЦИ ОТ 2 ДО 12 КЛАС**

**Общи положения:**

Педагогическа асоциация „Образование без граници“ и фондация „Миню Балкански“ организира **национален конкурс за учители и студенти** за разработка на тема/теми за извънкласна работа по математика за ученици от 2 до 12 клас.

**Цели:**

1. Повишаване качеството на образователния процес.

2. Обогатяване и оптимизиране на дейностите в системата на извънкласното образование.

3. Създаване на условия за откриване и реализация на млади учители.

**Условия за участие:**

В конкурса могат да участват учители и студенти.

**Изисквания за участие в конкурса:**

Всеки участник в конкурса представя разработка на тема/и за извънкласно обучение по математика, която съдържа:

**Tема**, за кой клас е предназначена и кой период от учебната година;

**Трите имена на автора**, училище/висше училище, пълен адрес за кореспонденция, телефон, e-mail за връзка;

**Декларация за съгласие** за обработване на личните данни – имена, адрес, училище и награда.

**Структура на разработките:**

Разработките се изпращат в DOC и PDF формат на адрес mwb\_bg@abv.bg

Те трябва да имат следната структура:

* Заглавие на темата и имена на автора (съавторите);

резюме;

* основен текст с таблици, вградени фигури (схеми, графики и др.) и формули (ако има); препратки (цитирания);
* заключение с изводи относно получените резултати;
* списък литературни източници;

**Срок за представяне**

на темите: 20.11.2019 г.(важи датата на пощенското клеймо на подателя).

Разработките се изпращат на адрес: Педагогическа асоциация Образование без граници; Централна поща, пощенска кутия 288, гр. Стара Загора, 6000.

**Оценяване:**

1. Представените конкурсни работи ще се оценяват от комисия от 3 члена, определена от организаторите на проявата..

2. Всяка разработка ще бъде оценявана по следните критерии:

**Съответствие с темата и на съдържанието** (0 точки – не съответства, 1 точка – частично съответства или 2 точки - съответства)

**Завършеност** (0, 1 или 2 точки)

**Сложност** – темата е съобразена с възрастовите особености на учениците и изучаваното в съответния клас (0, 1 или 2 точки)

**Оригиналност (**0, 1 или 2 точки.)

**Приложимост** (0, 1 или 2 точки)

**Общ сбор – от 0 до 10 точки.**

Класирането се извършва от най-голямия сбор към най-малкия.

**Награди:**

**Публикуване на разработките**: класираните разработки на първите 6 места ще бъдат публикувани в списание „Образование без граници“.

**Участие в работата на Регионалния център** по извънкласно образование на фондация „Миню Балкански“, с. Оряховица.

**Участие във финала на Азия оупън -** Победителят от конкурса ще бъде част от българската делегация за финала на Азия оупън през юли 2020 г. в Сеул (Южна Корея).

**Обявяване на резултатите:**

Резултатите от конкурса ще бъдат обявени **на 20.12.2019 г. на страницата на турнира „Математика без граници“.**